An kasararoan may hunta direktiba na binibilog nin pito katawo asin may konseho nin gobyerno na may 25ng kaapil. Sa gabos na probinsya igwa ini nin mga katakin na mga komite. Haros gabos kan mga namamayo asin nagkakapot nin katongdan sa gobyerno kaamayan kan administrasyon nin mga Amerikano naghahale sa partidong ini, mala ta poon 1901 abot 1907, sa mga gobernador nin mga probinsya, apat sana an bakong hale sa partidong ini. Mga Federalista man an kadaklan na nakalaog asin nanombrahan sa mga haralangkaw na pwesto sa gobyerno sibil asin sa Korte Suprema.